**Elinvoimalupaus**

Mäntyharjun kunta, Mäntyharjun Yrittäjät ry, MTK Mäntyharju ry ja Visit Mäntyharju ry ovat solmineet yhteisen elinvoimalupauksen tälle valtuustokaudelle. Elinvoimalupauksen tarkoituksena on edistää yrittäjäystävällistä ilmapiiriä sekä vahvistaa Mäntyharjun elinvoimaa.

Toimiva vuoropuhelu

Allekirjoittaneet tahot yhdessä sitoutuvat aktiiviseen vuoropuheluun, jonka keinoista sovitaan elinkeinopoliittisessa neuvottelukunnassa. Kunnasta järjestettäviin tilaisuuksiin osallistuvat luottamushenkilöjohdon lisäksi edustajat tekniseltä toimialalta, sivistyspalveluista ja hallinnosta. Yrittäjät sitoutuvat ja kannustavat jäseniään aktiiviseen keskusteluun kunnan edustajien kanssa. Avoimella ja yhteistyötä hakevalla vuoropuhelulla päästään parempiin ratkaisuihin ja päätöksiin.

Sujuvat kaavoitus- ja lupaprosessit

Lupa- ja kaavoitusprosessien tulee olla sujuvia ja elinvoimaa edistäviä. Kaavahankkeissa yritysten näkemykset huomioidaan valmistelussa jo varhaisessa vaiheessa.

Yritysvaikutusten arviointi

Kunta kehittää ja hyödyntää yritysvaikutusten arviointia omassa toiminnassaan. Kuntakonsernissa valmistellaan julkiset hankinnat voimassa olevan lainsäädännön ja hankintaohjeen puitteissa. Samaan aikaan käydään kuitenkin markkinavuoropuhelua lainsäädännön mahdollistamissa rajoissa alueen yrittäjien kanssa. Toimenpiteellä parannetaan yritysvaikutusten huomioimista koko kuntakonsernin päätöksenteossa.

Mittarit ja tavoitteet

Kuntien ja yrittäjien yhteistyötä sekä elinkeinopolitiikan tilaa kartoitetaan joka toinen vuosi Taloustutkimuksen toteuttamalla yrityskokemustutkimuksella, joka seuraavan kerran toteutetaan vuonna 2023, sekä Suomen Yrittäjien toteuttamalla yrittäjien kuntabarometri -kyselyllä, joka seuraavan kerran toteutetaan vuonna 2024. Molemmista kyselyistä saatavia tuloksia hyödynnetään elinvoimalupauksen arvioinneissa vuosittain. Ennen seuraavan vuoden talousarvion valmistelua, allekirjoittaneet tahot käyvät palautekeskustelun menneestä vuodesta. Tilaisuus pidetään vuosittain syyskuussa elinkeinopoliittisessa neuvottelukunnassa.

MÄNTYHARJUN KUNTA

Markku J. Lamponen Jukka Ollikainen

kunnanhallituksen puheenjohtaja kunnanjohtaja

MÄNTYHARJUN YRITTÄJÄT RY MTK MÄNTYHARJU

Kukka Vihavainen Antti Hyyryläinen

puheenjohtaja puheenjohtaja

VISIT MÄNTYHARJU

Eeva Leskinen

puheenjohtaja